google/wiki40b huggingface dataset:
Punta Negra-demningen

Punta Negra-demningen er en demning med vannkraftverk under bygging i elva Rio San Juan ved Andesfjellene i det vestre Argentina. Anlegget ligger i sørlig-sentrale del av Provincia de San Juan, der hvor departementene Ullum og Zonda grenser mot hverandre. Det er plassert i Tulúmdalen, som strekker seg rett vest-øst 20-100 km vest for provinshovedstaden San Juan, og er utbygget med i alt tre demninger.
Demningen ble startet utbygget i 2010 og forventes ferdigstilt med kraftproduksjon fra 2015.
Den anlegges like ved Los Caracoles-demningen, for å optimalisere kraftproduksjonen ved begge anlegg. De to anleggene skal skifte på å kjøres og komplettere hverandre i perioder med høyt kraftforbruk.
Vannkraftverket får en installert vannkraftproduksjon på anslagsvis 62 MW fordelt på to francisturbiner à 31 MW hver. Årsproduksjonen av elektrisk kraft skal bli 296 GWh. Demningen skal også gi irrigasjon til 10 000 hektar landbruksmark i dalen.
Reservoaret får inntil 500 millioner m³ vannvolum.
Småførstefødte

Småførstefødte (eller Alta-retningen) er en gren av den konservative kristne retningen læstadianerne som står sterkt særlig i Alta-området. Det er meget viktig for de småførstefødte å regelmessig bekjenne sine synder for minst et annet trosmedlem. Oppgjøret med synden (boten) har fått sin spesielle utforming i læstadianismen gjennom skriftemål og «bevegelse». Frelse formidles ved først å bekjenne sin synd. Deretter følger tilsigelsen av syndenes forlatelse fra en medkristen: «tro at dine synder er deg forlatt i Jesu navn og blod». Erfaringen av å ha fått sine synder tilgitt ble særlig i vekkelsens første tid så intens at en sterk uro bredte seg i forsamlingen når de troende bekjente sine synder for hverandre og fikk tilgivelse. På grunn av den nære forbindelse i luthersk teologi mellom syndstilgivelse og nattverd, førte vekkelsen til at antall nattverdgjester økte sterkt.
Læstadianerne har vært trofaste mot statskirken og ikke ønsket å etablere seg som en frikirke. Med sin sterke lojalitet mot Luther og luthersk tro har de ansett seg som hjemmehørende i de lutherske kirkene på Nordkalotten.
Det arrangeres regelmessig større og mindre møter eller forsamlinger i Alta, Kvitfors , i Evenes, og andre steder i Finnmark. De småførstefødte har ingen egne prester eller hierarkisk ledelse, og møtene ledes gjerne av egne legpredikanter. Man har nær kontakt med trosbrødre og trossøstre i Nord-Sverige og Finland.
De siste årene har de småførstefødte drevet misjon på Kolahalvøya og i Ingermanland i Russland. Retningen har også medlemmer i Amerikas forente stater.
Medlemmene er ofte kritiske til den liberale teologien som er kommet inn hos mange statskirkeprester. Likevel får prestene stå for alt fra dåp til begravelse av de småførstefødte som da deltar under vanlige gudstjenester sammen med resten av statskirkemenigheten.
Den Læstadianske menighet har siden 1932 utgitt Sions Blad som har redaksjon i Alta.
15. september-demningen

15. september-demningen er en demning med vannkraftverk 90 km øst for hovedstaden San Salvador i det sørøstlige El Salvador, innviet med to generatorer i 1983 og 1984. Reservoaret er plassert på elven Lempa. Demningens høyde er 57 meter, og reservoaret er på 35,5 km². Installert effekt er fra 157 MW til maksimalt 180 MW.
Operatør er det nasjonale energiselskapet CEL. Årsproduksjonen er inntil 605 GWh (0,6 TWh).
Andreas Grimelund

Bakgrunn

Hans Hanssen Grimelund var hans far, Hans Grimelund hans bror.
Andreas Grimelund ble cand. theol. og var i noen år gårdbruker på Grimelund gård. Fra 1844 til 1852 var han prest. I perioden 1852–61 var han lærer i pastoralteologi, homiletikk og liturgi ved det praktisk-teologiske seminaret i Christiania.

Biskop

Grimelund var biskop i Trondhjem fra 1861 til 1883, og det var han som utførte salving og kroning av Kong Oscar II i 1873.  
Han var medlem av en salmebokkomite og to salmebokkommisjoner. I 1852 gjaldt det en revisjon av Evangelisk-christelig Psalmebog. Den første salmebokkommisjonen, 1865, skulle vurdere et utkast til salmebok fra Magnus Brostrup Landstad. I 1868 fikk en ny kommisjon, med de samme medlemmene i oppgave å vurdere et salmebokutkast valgt ut av Andreas Hauge.
Sønnen Johannes Grimelund var en kjent kunstmaler. Hans arbeider er fremdeles gjenstand for stor interesse i auksjonssalene. Mange av hans malerier har vært brukt til motiv for plakater.
Mimapatophysis

Utbredelse

Slekten er kjent fra Laos og Thailand.
Claudia Hoffmann

Junior

Hoffmann deltok ved junior-EM 2001, der hun kom på 4.-plass på 400 m. Ved U23-EM 2003 kom hun på 6.-plass. På nasjonalt nivå ble hun tysk junior-mester i 2002, og ungdomsmester året før.

Senior

Ved VM i friidrett 2005 i Helsingfors deltok hun på det tyske laget som kom på 6.-plass, og ved EM i friidrett 2006 i Göteborg kom stafettlaget på 5.-plass. Videre deltok hun på stafettlaget som kom på 8.-plass ved Sommer-OL 2008 i Beijing, og VM i friidrett 2009 i Berlin. 
Årene 2005, 2006, 2007 og 2008 ble hun tysk mester på 400 meter, og i 2006, 2007 og 2009 også innendørs.
Hun deltok også ved EM i friidrett 2010 i Barcelona, der hun vant sølv på 4 x 400 meter, sammen Esther Cremer, Fabienne Kohlmann og Janin Lindenberg. Russland vant dette mesterskapet. 
Ved EM i friidrett innendørs 2011 kom hun på femteplass både på 4 x 400 m stafett, sammen Janin Lindenberg, Larissa Kettenis og Wiebke Ullmann.
Diane Frolov

Diane Frolov (født USA) er en Emmy-belønnet amerikansk manusforfatter og TV-produsent som har gjort seg mest bemerket for sitt arbeid med kjente TV-serier som Sopranos og Det gode liv i Alaska. Hun har både være co-produsent og hatt manus på flere episoder av de to seriene.
Hun har vunnet to Emmy-priser, i 1992 for Det gode liv i Alaska og i 2007 for Sopranos. Hun debuterte som manusforfatter i 1981 da hun skrev to episoder av Magnum, P.I.. Hun debturerte som produsent i 1989 i TV-serien Alien Nation.
Nordisk R1a Y-DNA-prosjekt

Bakgrunn

Opprinnelsen til prosjektet kan spores til meldingen DNA og slektsforskning på  DIS-Norges Slektsforum, hvor det sprang ut en egen diskusjonsgruppe for R1a; yDNA Haplogruppe R1a i Norge. Gjennom en parallell e-postkorrespondanse ble prosjektet konsolidert gjennom en prosess hvor et formål ble skissert og en rekke lenker og referanser til litteratur på området ble utvekslet mellom de initielle deltakere.

Logg

2008-02-14 -Tidsstempel: Prosjektet har 6 medlemmer

2007-12-13 -Wikipediaside opprettet

2007-11-15 -Prosjektet starter opp med initielle medlemmer
Pipizella

Utseende

Små (4-8 mm), slanke, blankt kullsvarte blomsterfluer, bare beina kan ha lysere farge. De kan minne om Heringia-arter men skilles fra disse på kroppen er mer sylindrisk og mer glinsende, dessuten er vingene bredere og årenettet noe annerledes. Fasettøynene er tydelig hårete og møtes i pannen hos hannene men ikke hos hunnene. Antennene er forholdsvis lange, mørke, det tredje leddet ganske avlangt. Ansiktet er flatt og hårete, munnkanten ikke framskytende. Thorax er omtrent kvadratisk, blank, med mørke hår. Bakkroppen er avlang, nesten sylindrisk, med mørke, oppstående hår. Beina er slanke, lårene og stort sett også leggene svarte, føttene mer eller mindre gule. Det innerste fotleddet på bakbeina er noe utvidet. Vingene er slanke, svakt til markert røykfargede med ganske markert vingemerke. Den fremste tverr-åren ved vingespissen munner i R₄₊₅ i en nesten rett vinkel, tilsvarende vinkel hos Heringia-artene er ganske spiss.  
De ulike artene i denne slekten er vanskelige å skille, og det er bare mulig å bestemme hannene sikkert ved å undersøke kjønnsorganene. Hunnene av de nordiske artene kan per i dag ikke artsbestemmes.

Levevis

Larvene er rovdyr som lever av bladlus på røttene av ulike planter. De voksne fluene flyr i mai-august.

Utbredelse

Slekten forekommer bare i Palearktis, og har særlig mange arter i Alpene, disse har gjerne svært begrensede utbredelser.
Affaires mondiales Canada

Affaires mondiales Canada (fransk) eller Global Affairs Canada (engelsk) er Canadas utenriksdepartement. Det ble opprettet 1. juni 1909 som Departementet for eksterne anliggender; ordet utenriks ble bevisst unngått av dominionene, slik som Canada, siden utenrikspolitikken stadig var kontrollert av Storbritannia. Canada fikk gradvis større kontroll over sin utenrikspolitikk under og etter første verdenskrig, og full selvråderett på dette området ble slått fast ved Westminster-statutten i 1931.
Sergej Osadchuk

Sergej Osadchuk (født 18. mai 1957) er en ukrainsk-norsk pianist. 
Osadchuk er utdannet ved Moskva Musikkonservatorium under Pavel Messner. Etter å ha spilt i Moskva filharmoniske, Moskva radioorkester m.m., har han siden 1992 bodd i Norge og spilt med Tromsø Symfoniorkester, Kristiansand Symfoniorkester o.a. Han er professor ved musikkonservatoriet ved Universitetet i Tromsø. Han har medvirket på Morten Carlsens Melankoli (2L, 2001) og med Åse Krystad på Jeg vil synge deg mine sange (Euridice, 2005).
Middelalderkinesisk

Middelalderkinesisk eller mellomkinesisk (forenklet kinesisk: 中古汉语; tradisjonell kinesisk: 中古漢語; pinyin: zhōnggǔ Hànyǔ) er en historisk form og gren av dagens kinesisk. Det ble talt i de østre delene av det nåværende Fastlands-Kina. Det var talemål i tidsperioden 600-900 e.Kr, og ble dermed benyttet for eksempel i Song-dynastiet.
Middelalderkinesisk kan inndeles i en tidligere og en senere periode. Overgangen mellom tidlig middelalderkinesisk og sen middelalderkinesisk anses å ha skjedd i midten av Tang-dynastiet da det fant sted en rekke fonologiske endringer.
Middelalderkinesisk er ofte benyttet som et rammeverk for studiet og beskrivelsen av ulike moderne varianter av kinesisk. Grener av kinesisk, som mandarinkinesisk (inkludert «rikskinesisk», det vil si standard kinesisk, som baserer seg på talespråket i Beijing), kantonesisk og wukinesisk kan i stor grad bli behandlet som avvikende utviklinger av Qieyunsystemet. Studiet av middelalderkinesisk gir også bedre forståelse og analyse av klassisk kinesisk poesi, som studiet av Tangpoesien (poesien i Tang-dynastiet).
Hestesport under Sommer-OL 2008 – Feltritt

Hestesport under Sommer-OL 2008 – Feltritt fant sted fra 9. til 12. august 2008 på Hong Kong Sports Institute i Hongkong.
Bernabò Visconti

Bakgrunn

Han var eldste sønn av Stefano Visconti og Valentina Doria. Fra 1346 til 1349 levde han i eksil, men ble kalt tilbake av sin onkel Giovanni Visconti.

Hersker

Da herrskapsområdet ble fordelt innen familien etter kardinal Giovanni Viscontis død i 1354 ble Bernabò Visconti tilvist Milano som herrskapsområde, som han skulle regjere sammen med sine brødre Matteo og Galeazzo. Bernabò fikk de østligere landomrtåder som sine egne (Bergamo, Brescia, Cremona og Crema); området som grenset mot de veronesiske territorier Milano selv skulle regjeres av de tre brødrene i tur og orden. Den grusomme Matteo ble myrdet i 1355 på sine brødres befaling, og de delte så hans arveland mellom seg. 
Bernabò føyde seg inn i et mønster som man kan gjenkjenne fra de mest skrekkelige av de gamle romerske herskere. Hans ynbdlingsbeskjeftigelse av fyrstelig villsvinjakt. Den som der kom i hans vei ble henrettet på pineullt vis. Det skjelvende folk måtte sørge for fôr til 5.000 jakthunder, og måtte hefte for deres sunnhetstilstand med de fryktelgste straffetrusler hengende over seg. Stakkene ble drevet inn med alle tenkelige tvangsmidler, og han samlet seg enorme rikdommer. 
Bernabò Visconti var permanent forviklet i kriger. Han kjempet mot pavene Innocens VI (regjierte 1352–1362) og Urban V (1362–1370), som utromte til korstog mor ham. Han kjempet også mot keiser Karl IV (regjerte 1346–1378), som hadde frakjent ham hans len. Etter sin brors død bestrebet han seg på å bli statens enehersker, men ble så drept av sin yngre nevø og svigersønn Gian Galeazzo Visconti.
Bernabò Visconti ble i 1350 gift med Beatrice Regina della Scala († 18. juni 1384), datter av Mastino II della Scala fra Verona.
Bernabò Visconti var far til 15 ektefødte og 10 uekte barn. De ekteskap han arrangerte for dem gir et inntrykk av hvor stor makt Visconti-slekten den gang hadde i Italia. Fra Tyskland ektet tre Wittelsbacher-hertuger døtre av Bernabò, en hertug av Østerrike fra Habsburgerslekten og en greve av Württemberg. Faktisk er det langt på vei disse søtrene av Bernabò Visconti som bragte renessansen meg seg til Tyskland. Hans uekte døtre giftet Bernabò Visconti med fremgangsrike og mektige condottieri, slik ble i 1377 hans datter Donnina gift med englenderen John Hawkwood.
Europamesterskapet i kortbaneløp på skøyter

Europamesterskapet i kortbaneløp på skøyter ble arrangert første gang i 1997 i Malmö, og arrangeres hvert år. Det kåres en sammenlagtvinner for menn og en for kvinner.
Olidan kraftverk

Olidan kraftverk (svensk: Olidans kraftvärk) er en demning med et vannkraftverk i Sverige. Den er anlagt i Göta älv i vestre Sverige, i nærheten av Trollhättan bysentrum, og arkitekt var Erik Josephson. Byggingen av kraftverket og demningen startet i 1909 og var ferdig i 1914. Installert vannkrafteffekt er 220 MW. Årlig produksjon fra anlegget er 1,26 TWh elektrisk kraft.
St. Johanneslogen Christian til det edle Sølv

St. Johanneslogen Christian til det eldle Sølv er en frimurerlosje i Den Norske Frimurerorden (St. Johannesloge nr. 61), som ble grunnlagt den 1. november 2007 i Kongsberg. Logen ble fra første stund underlagt Den Norske Store Landsloge.
Losjens historie starter med Kongsberg St. Johannes broderforening, som ble grunnlagt den 9. september 1998. I 2007 ble den opphøyd til losje.
Bass Improvisations Volume 2

Bass Improvisations Volume 2 er et musikkalbum med Ole Amund Gjersvik, utgitt i 2013. 
Medvirkende: Ole Amund Gjersvik på kontrabass. 
Musikken er improvisert, komponert og produsert av Ole Amund Gjersvik.
Acoustic Records 2013.
Lychnophaes

Utseende

Middelsstore (opptil 8 millimeter), brede, blanke, vanligvis mørkfargede bladbiller, de fleste med mer eller mindre metallisk glans. Oversiden er hvelvet, undersiden flat, billene kan rulle seg sammen til en kule. Antenner og bein er ganske korte.

Utbredelse

Slekten er utbredt i Sør-Amerika.
Dana Davis

Tidlig liv, familie og utdannelse

Davis ble født i Davenport i Iowa i 1984, og gikk senere på Davenport North High School i den samme byen, og gikk videre på Loyola Marymount University i 2001 der hun fikk en grad i musikk. Hun spiller fiolin, og var sanger i en gruppe ved navn "Necessity".

Skuespillerkarriere

Dana Davis ble en ung skuespillerinne. Hun har spilt roller som Althea i Gilmore Girls, og hatt en birolle i The Nine. Dana har også hatt roller i flere andre kjente tv-serier som Boston Public, CSI: Miami, Cold Case, The O.C, Point Pleasant, Veronica Mars (sammen med en annen Heroes-skuespiller Kristen Bell og Rick Peters), Malcolm in the Middle, og Joan of Arcadia. Hun har også hatt filmroller, i filmer som Coach Carter. Dana har spilt teater på Broadway i Fools, The Miracle Worker og noen musikaler.

Heroes

Davis fikk rollen som Monica Dawson i superhelt-serien Heroes i den andre sesongen av serien. Monica Dawson er søskenbarn med Micah Sanders (spilt av Noah Gray-Cabey), og har også superkrefter, «muskler med minne».

Musikkarriere

Dana har også vært med å spilt i That's So Raven, med Barbra Streisand på sin Timeless Tour, og har synget kor for Peabo Bryson og Roberta Flack.
Luis de Góngora

Biografi

Allerede som 15-årig student i Salamanca ble Góngora kjent som en bråkmaker, og på tross av den geistlige karrieren han slo inn på, var han opptatt av verdslige sysler som kortspill, tyrefekting og kjærlighetseventyr. Typisk nok handler hans kjærlighetsdikt også om konkret jordisk kjærlighet i motsetning til hans forgjengere, som Santa Teresa de Jesús og San Juan de la Cruz, som beskrev kjærligheten til Gud i nærmest erotisk språkdrakt. 
Han reiste mye omkring i Spania og skaffet seg mange uvenner, blant annet  forfatterne Quevedo, Lope de Vega og Cervantes. Sistnevnte uttrykte likevel i diktet  Viaje del Parnaso (Reise til Parnasset) en uforbeholden beundring for Góngoras dikterkunst. 
I 1617 fikk han stillingen som slottskapellan hos Filip III av Spania, men ansettelsen ble kortvarig, og de siste årene i Madrid skal han ha levd en nokså karrig tilværelse, før han ble syk og flyttet tilbake til Córdoba. Det er noe uklart om avgangen fra slottskapellanstillingen hadde sammenheng med Quevedos anklage mot Gongora for sodomi, noe som var belagt med dødsstraff. På bakgrunn av denne anklagen har det vært antatt at Gongora var homoseksuell. 
På tross av at Góngora mer eller mindre ufrivillig startet en egen stilretning i spansk lyrikk, kalt kulteranismen, og fikk en rekke tilhengere, ble han nærmest glemt av ettertiden. I 1927 fikk imidlertid verkene hans fornyet interesse, i forbindelse med markeringen av at det var 300 år siden hans bortgang. I Spania oppstod i etterkant av 300-årsmarkeringen en gruppe kunstnere som kalte seg Generación del 27 (Generasjonen av -27), denne gruppen bestod hovedsakelig av lyrikere, deriblant Federico García Lorca, og de var sterkt inspirert av Góngoras dikterkunst. I nyere tid blir Góngora regnet som en av Spanias største diktere gjennom tidene.

Verker

Hovedverkene hans er de to lange diktene Fabula de Polyfemo y Galatea (1613) og Soledades (1617). Førstnevnte er et narrativt dikt, som forteller om kjærligheten mellom den vakre nymfen Galatea, og den stygge kyklopen Polyfemos. En mytologisk fortelling som beskrives i Ovids metamorfoser. Først og fremst Soledades regnes som en nyskapning, og ble sterkt kritisert for sin uvante stil, men ga også opphav til en enorm beundring hos mange yngre samtidige.
Jiuquan

Jiuquan (kinesisk: 酒泉; pinyin: Jiǔquán; Wade-Giles: Chiǔ-ch'üán) er et byprefektur i provinsen Gansu i Folkerepublikken Kina. Det har et areal på 179.744 km² og 962.000 innbyggere.

Samferdsel

Kinas riksvei 312 løper gjennom området. Den fører fra Shanghai og ender på grensen mot Kasakhstan, og passerer blant annet Suzhou, Nanjing, Hefei, Xinyang, Xi'an, Lanzhou, Jiayuguan og Ürümqi.
Gea Norvegica Geopark

Gea Norvegica Geopark er en europeisk geopark som består av kommunene Larvik i Vestfold samt seks kommuner i Telemark: Bamble, Kragerø, Nome, Porsgrunn, Siljan og Skien. 
Gea Norvegica Geopark ble åpnet 16. juni 2008 av nærings- og handelsminister Dag Terje Andersen på Mølen i Brunlanes. Parken i Vestfold og Telemark er den første av UNESCOs europeiske geoparker. Samme dag foretok Telemarks fylkesordfører Gunn Marit Helgesen åpning på Rognstranda i Telemark. 
Hensikten med en geopark er formidling av geologiens betydning. Målgruppene er lokalbefolkningen, skoler og turister. Geoparken skal blant annet komme innbyggerne til gode gjennom å være en ressurs i småskala næringsutvkling, reiseliv, undervisning og lokal identitetsbygging.
Gea Norvegica Geopark er del av Europeisk nettverk av geoparker. Per begynnelsen av 2017 er det 69 geoparker i 23 land over hele Europa.
En geopark skal ha et geologisk mangfold som er enestående i europeisk målestokk. For å oppnå status som en geopark skal det i tillegg vise hvordan de geologiske forutsetningene påvirker biologisk mangfold, landbruk, bosetning, industriutvikling, samferdsel og kultur i området.
Gea Norvegica Geopark er markert med brune henvisningsskilt langs E18 i Vestfold og Telemark, og det er satt opp en rekke informasjonstavler i området.
Judy, min vän

Eurovision Song Contest

Etter å ha vunnet Melodifestivalen i Stockholm i februar 1969, ble «Judy, min vän» det svenske bidraget til den internasjonale finalen i Madrid lørdag 29. mars 1969. I konkurransen deltok 16 land, og Sverige var det niende bidraget ut på scenen. 
I avstemningen fikk sangen 8 stemmer og endte på en delt niendeplass sammen med Tyskland. Sverige fikk 3 stemmer hver fra Norge og Finland samt én stemme hver fra Portugal og Nederland.
Sangen ble et gjennombrudd for Tommy Körberg, som like før hadde debutert med albumet «Nature Boy». Han fikk senere en omfattende artistkarriere i Skandinavia og representerte Sverige igjen i Eurovision Song Contest med sangen «Stad i ljus» i 1988.

Om sangen

«Judy, min vän» ble komponert av engelskmannen Roger Wallis, som hadde bodd i Sverige siden begynnelsen av 1960-årene. Han hadde opprinnelig skrevet en engelsk tekst, kalt «Dear Mrs. Jones». Tekstforfatteren Britt Lindeborg oversatte deretter teksten og omskrev den til en svensk versjon: «Judy, min vän». Begge versjonene ble utgitt på singel i 1969.
Oslo overformynderi

Oslo overformynderi var en etat under Byrådsavdeling for finans og utvikling i Oslo kommune, fram til etaten ble avviklet 25. november 2013. Oslo Overformynderis oppgaver ble i forbindelse med avviklingen overført til Fylkesmannen i Oslo og Akershus, og overformynderiets oppgaver vedrørende legatforvaltning ble overført til Kemnerkontoret.
Fram til 2013 var etaten kommunalt overformynderi, med ansvar for å forvalte midlene til umyndige og kontrollere verger og deres regnskaper. Som overformynderi var etaten faglig underlagt Justis- og politidepartementet, mens Fylkesmannen i Oslo og Akershus var klageinstans.
Oslo overformynderi besto av 16 ansatte og ble ledet av en overformynder/fast formann som var ansatt av Oslo byråd. Oslo bystyre valgte i tillegg to politikere som overformyndere hvert annet år for en periode på fire år. Det ble også valgt to vararepresentanter. De to valgte overformynderne utgjorde sammen med den faste formann det samlede overformynderiet.
Oslo overformynderi hadde kontor i Venstres Hus i Møllergata 17, som ble delvis ødelagt av terrorangrepet i Regjeringskvartalet 22. juli 2011.
Eidsdal

Eidsdal er ei bygd og et dalføre i Norddal kommune i Møre og Romsdal med rundt 400 innbyggere. Eidsdal ligger på sørsiden av Norddalsfjorden.
Denne bygda strekker seg fra Storfjorden opp til Eidsvatnet i retning Geiranger. Veien gjennom dalen er en del av den kommende nasjonale turistveien Geiranger- Trollstigen. Eidsdal er i all hovedsak en landbruksbygd. De fleste bøndene driver melkeproduksjon innen ku og geit.
Turisme er den andre store næringsveien i Eidsdal, med flere campingplasser, hytte- og romutleie. Videre har det vært stor satsing på hyttebygging de senere år. 
Eidsdal har ikke egen kirke, men sogner til Norddal (Dale) kirke.

Historie

Eidsdal, i det minste den nedre delen av dalføret, het tidligere Yddal (Ytterdal), navnet Eidsdal kommer av gården Eide og Eidsvatnet som er langt oppe i det som i dag kalles Eidsdalen. Navnet på hele området ble fastsatt til Eidsdal på grunn av ønske om en felles postadresse for området. Strandstedet (tettstedet) kalles fortsatt Ytterdal av lokale, selv om fergestedet (overfarten Eidsdal-Linge) heter Eidsdal. Navnespørsmålet skapte sterk strid omkring 1950. Navnet Ytterdal eller Ytre-Dale har vært brukt i kontrast til Indre-Dale i nabobygda Dalsbygda (også kalt Norddal) litt lenger innover i fjorden.
Man har funnet spor etter vikinger i Eidsdal, blant annet er det funnet redskaper, våpen og andre gjenstander i vikinggraver på Veiberg.

Severdigheter og annen informasjon

De tettest befolkede områdene finner en nede ved fjorden der de to dagligvarebutikkene står.
I selve dalen finnes det flere byggefelt, gårdsbruk og skoler (barne- og ungdomsskole). I tillegg til dagligvarer er det én turistbutikk, «TH Ytterdal Souvenirs».

Kommunikasjon

Det finnes to veier eller måter for å komme seg fra og til Eidsdal. Den ene (og mest brukte) er med ferge. Eidsdal har fergeforbindelse med Linge kai, ved å ta denne reiseruten har en to muligheter for videre reise. En kan reise østover til kommunesenteret Valldal og videre til den berømte Trollstigen og videre til Åndalsnes på fylkesvei 63. Eller man kan dra vestover fra Linge i retning Stranda, Ålesund og Molde.
Den andre veien går syd, over fjellet, forbi Eidsvatnet til Geiranger, Stryn og Skjåk. Fra øverst i Eidsdalen går denne veien bratt ned mot Geiranger.
Øyvind Tveter

Familie

Øyvind Tveter er en yngre bror av Bjørn Tveter. Øyvind har to døtre, deriblant Helene Tveter som er norsk mester i sykling, gateritt i 2005. Helene har og deltatt i junior-VM på skøyter. Som bror av Bjørn er han onkel til skøyteløperne Thor Olav Tveter og Anne Therese Tveter.
I maskinentreprenørfirmaet Bjørn & Øyvind Tveter AS sitter Bjørn som styreleder samt Øyvind og Thor Olav Tveter som styremedlemmer.